Խորհրդարանը քննարկում է «Ճանապարհային նշանաների ու ազդանշանների մասին կոնվենցիան վավերացնելու մասին» օրենքի նախագիծը: Հիմանական զեկուցող Տրանսպորտի փոխնախարար Գագիկ Գրիգորյանն ասաց, որ սահմանվում է նշանների, գծանշումների մասին միասնական համակարգ: «Կոնվենցիային միանալով՝ ՀՀ-ն ստանձնում է պարտավորություն՝ ընդունել այդ համակարգն ու կոնվենցիան ուժի մեջ մտնելու օրվանից ոչ ուշ, քան 4 տարի հետո փոխարինել կամ լրացնել ցանկացած նշան, որ կիրառվում է ոչ այն իմաստով, որ կա կոնվենցիայում: Կոնվենցիայի կողմ է հանդիսանում 65 պետություն: Վավերացնելով այն՝ ՀՀ-ն անցում կկատարի խորհրդային ժամանակաշրջանից ընդունված ճանապարհային նշանների ու գծանշանների համակարգից դեպի արդիական ու միջազգայնորեն ընդունված համակարգ»,- նշեց հիմնական զեկուցողը: